stanford-oval/wikipedia huggingface dataset:
בלוג השירה בציבור של ד"ר הוריבל
עלילה

הסרט מספר את סיפורו של בילי (ניל פטריק האריס), אשר מפרסם ברשת האינטרנט בלוג מצולם בו הוא מציג את עצמו כדמות בשם ד"ר הוריבל ומעדכן אודות נסיונותיו להתקבל לליגה המרושעת של הרשע ("Evil League of Evil"), בראשותו של בֶּד הוֹרְס (Bad Horse, מילולית: "סוס רע"). בין היתר, מתאר ד"ר הוריבל כלי נשק שהוא מפתח, הכולל "קרן הקפאה" באמצעותה הוא יוכל לשתק את אויביו. במקביל, מתאר ד"ר הוריבל את התאהבותו בנערה בשם פני (פלישיה דיי), אותה פגש במכבסה השכונתית, ומכירה אותו רק כבילי הפשוט ולא כדמות הרשע אותה הוא עוטה. במהלך נסיונותיו לבצע פשעים בזכותם יתקבל לליגת הרשע, הוא מביא לכך שאהובתו פני פוגשת במקרה ביריבו המושבע קפטן האמר (Captain Hammer, מילולית: "קפטן פטיש") ומתאהבת דווקא בו.
לאחר מספר כישלונות לבצע פשעים שיאפשרו לו להתמנות כחבר בליגת הרשע, מקבל ד"ר הוריבל הודעה לפיה הוא מוכרח לבצע התנקשות בחייו של מישהו על מנת שיוכרז כחבר בליגה. ד"ר הוריבל לא מצליח להחליט במי יתנקש, ומטיל ספק אם כלל יוכל להרוג אדם כלשהו, אך לאחר שהוא רואה שוב את אהובתו פני יחד עם יריבו קפטן האמר, הוא מחליט שיהרוג את קפטן האמר.
ד"ר הוריבל מפתח "קרן מוות", על בסיס קרן ההקפאה שלו, באמצעותה יוכל להרוג את קפטן האמר. הוא בוחר להתנקש בו במהלך נאומו בטקס חנוכת מקלט לחסרי בית, אותו יזמה פני. במהלך נאומו, מתנהג קפטן האמר ביהירות כלפי חסרי הבית וכלפי פני עצמה, אשר נפגעת מדבריו ומתכוונת לעזוב את המקום. ברגע זה בדיוק מגיע ד"ר הוריבל, ומקפיא את קפטן האמר. ד"ר הוריבל מהסס מעט לפני שהוא הורג את קפטן האמר, ובמהלך רגעי ההיסוס הללו מפסיקה קרן ההקפאה לפעול במפתיע וקפטן האמר חוזר לחיים. במהלך מאבק שמתחולל בין ד"ר הוריבל לקפטן האמר נפגעת קרן ההקפאה ומתפוצצת, ובכך פוצעת פציעה קלה את קפטן האמר אשר נמלט מהמקום בבכי. התפוצצותה של הקרן גורמת, עם זאת, גם לפציעתה הקשה של פני, אשר מתה בידיו של ד"ר הוריבל המגיע לטפל בה.
בעקבות אירוע טראגי זה, במהלכו התנקש למעשה ד"ר הוריבל באהובתו פני, הוא מתקבל כחבר בליגת הרשע. בסוף הסרט מוצג ד"ר הוריבל כחבר פעיל בליגה, אשר לכאורה השיג את מטרתו, אך במקביל הוא מוצג גם כבילי - אשר מפרסם קטע נוסף בבלוג שלו, בו הוא מציין בעצב כי הוא "לא מרגיש כלום" ("and I won't feel a thing").
בעלילת הסרט שזורים שירים רבים, והיא נעה פעמים רבות בין הומור ונונסנס לבין דרמה ואף טרגדיה. כמו כן, פרשנויות שניתנו לסרט מוצאות בו מסרים רבים אודות עולם תעשיית הקולנוע והטלוויזיה, וכן מסרים חברתיים אחרים.
השחקנים

ניל פטריק האריס - בילי / ד"ר הוריבל
פלישיה דיי - פני
נייתן פיליון - קפטן האמר
סיימון הלברג - מויסט
כמו כן, משתתפים בסרט בתפקידים שוליים שותפים רבים של הבמאי ג'וס וידון מהפקותיו הקודמות, בהם אף שרה מישל גלר (כוכבת הסדרה "באפי ציידת הערפדים") כניצבת, בתפקיד נסתר. גם יוצרי הסרט לוקחים בו חלק, בעיקר בתפקידי שירה.
ההפקה

הסרט הופק במימונו העצמי של ג'וס וידון, שעמד על כ-200,000 דולר. וידון עצמו טען מאוחר יותר כי נהנה מחופש מוחלט ביצירת הסרט, ללא לחצים מטעם חברות הפקה ואולפנים גדולים. הסרט תוכנן להיות באורך של 30 דקות, אך בשל העובדה שלא הופעלו שום לחצי עריכה נוקשים, הוא התארך ל-43 דקות. הסרט צולם כולו באתרים שונים בלוס אנג'לס, והשירים הוקלטו באולפן ביתי בדירתו של וידון.
במקביל להפצת הסרט ברשת האינטרנט, הושק ברשת גם קומיקס אודות קפטן האמר - אשר הופץ מאוחר יותר באותה השנה גם במהדורה מודפסת.
ראו גם

"Once More, with Feeling" - פרק המחזמר בסדרה "באפי ציידת הערפדים", שהיה ניסיונו הראשון של וידון במחזות זמר.
הערות שוליים

↑  "בלוג השירה בציבור של ד"ר הוריבל", באתר פרסי האמי
| --- | --- |
בקרת זהויות :  GND: 7842315-6  VIAF: 242375894   WorldCat (עם VIAF): 242375894
ג'פרי קצנברג

| --- | --- |

קצנברג, 2014
 לידה:  21 בדצמבר 1950 (בן 73) ניו יורק, ארצות הברית 
 מדינה:  ארצות הברית 
 תקופת הפעילות:  מ-1979 
 מקום לימודים:  בית הספר פילדסטון לאתיקה תרבותית 
 מספר צאצאים:  5 
 פרסים והוקרה:  פרס ז'אן הרשולט לפעילות הומניטרית (1 בדצמבר 2012)  פרס וינזור מקיי (2009)  המדליה הלאומית לאומנויות 
 פרופיל ב-IMDb
 חתימה:   
 
ג'פרי קצנברג (באנגלית: Jeffrey Katzenberg;‏ נולד ב-21 בדצמבר 1950) הוא מפיק סרטים יהודי אמריקאי, המכהן כמנכ"ל דרימוורקס אנימציות וסמנכ"ל דרימוורקס. קצנברג ידוע בפעילותו הפוליטית ובתרומותיו למפלגה הדמוקרטית.
ביוגרפיה

קצנברג נולד בניו יורק להורים יהודים, בנם של וולטר ואן קצנברג.
בשנת 1975 התחיל לעבוד בחברת סרטי פרמאונט, ובשנת 1984 מונה על ידי מנכ"ל חברת דיסני, מייקל אייזנר, לעמוד בראש חטיבת סרטי האנימציה של החברה. בתקופה זו הפיק שוברי קופות כגון היפה והחיה, אלאדין ומלך האריות. בשנת 1994 ייסד קצנברג, יחד עם שותפיו סטיבן ספילברג ודייוויד גפן, את חברת דרימוורקס שהפיקה שוברי קופות כגון נסיך מצרים ושרק.
קצנברג נשוי למרלין סגל, ולהם שני ילדים.
ב-2013 הוענק לקצנברג פרס ז'אן הרשולט לפעילות הומניטרית.
בשנת 2018 יזם את הקמת יישומון קוויבי, שירות סטרימינג של סרטונים קצרים, שאורכם בין דקה ל-10 דקות. השירות היה פעיל מאפריל 2020 למשך חצי שנה ונסגר, תוך הפסד של מעל מיליארד דולר.
הערות שוליים

↑   שגיא כהן, 2 מיליארד דולר נשרפו: שירות הסטרימינג קוויבי נסגר אחרי חצי שנה, באתר TheMarker‏, 21 באוקטובר 2020
| --- | --- |
בקרת זהויות :  NLI: 987009464179905171  PLWABN: 9810649677605606  BNE: XX1598258  ISNI: 0000 0001 1497 4656  LCCN: no2003034057  NKC: mub20181003207  NTA: 329812998  SUDOC: 07596628X  VIAF: 118651415   WorldCat (עם VIAF): 118651415 
ערך זה הוא קצרמרבנושא אישים ובנושא קולנוע. אתם מוזמנים לתרום לוויקיפדיה ו.
גביע לייבר 2024

גביע לייבר 2024 (באנגלית: 2024 Laver Cup) היה המהדורה השביעית של גביע לייבר, טורניר טניס שנתי המפגיש את "נבחרת אירופה" (Team Europe) מול "נבחרת העולם" (Team World).
הטורניר נערך על משטח קשה באובר ארנה בברלין, גרמניה, בין 20 ל-22 בספטמבר 2024, והיה האחרון בו שימשו ביורן בורג (אירופה) וג'ון מקנרו (שאר העולם) כקפטנים, תפקיד אותו מילאו מאז המהדורה הראשונה ב-2017.
נבחרת אירופה גברה על נבחרת העולם 13–11 וזכתה בגביע בפעם החמישית.
משתתפים

| --- | --- |
: פרש
: מחליף
משחקים

ניצחון ביום הראשון שווה נקודה אחת, ביום השני שתי נקודות וביום השלישי שלוש נקודות. הקבוצה הראשונה שתגיע ל-13 נקודות תנצח.
| יום | תאריך | סוג משחק |  נבחרת אירופה |  נבחרת העולם | תוצאה | ניקוד אחרי המשחק |
| --- | --- | --- | --- | --- | --- | --- |
| 1 | 20 בספטמבר | יחידים | נורווגיה קספר רוד | ארגנטינה פרנסיסקו סרונדולו | 4–6, 4–6 | 0–1 |
| 1 | 20 בספטמבר | יחידים | יוון סטפנוס ציציפס | אוסטרליה ת'נאסי קוקינאקיס | 6–1, 6–4 | 1–1 |
| 1 | 20 בספטמבר | יחידים | בולגריה גריגור דימיטרוב | צ'ילה אלחנדרו טבילו | 77–64, 77–62 | 2–1 |
| 1 | 20 בספטמבר | זוגות | ספרד קרלוס אלקרס / גרמניה אלכסנדר זברב | ארצות הברית טיילור פריץ / ארצות הברית בן שלטון | 65–77, 4–6 | 2–2 |
| 2 | 21 בספטמבר | יחידים | + דנייל מדבדב | ארצות הברית פרנסס טיאפו | 6–3, 4–6, [5–10] | 2–4 |
| 2 | 21 בספטמבר | יחידים | ספרד קרלוס אלקרס | ארצות הברית בן שלטון | 6–4, 6–4 | 4–4 |
| 2 | 21 בספטמבר | יחידים | גרמניה אלכסנדר זברב | ארצות הברית טיילור פריץ | 4–6, 5–7 | 4–6 |
| 2 | 21 בספטמבר | זוגות | נורווגיה קספר רוד / יוון סטפנוס ציציפס | ארצות הברית בן שלטון / צ'ילה אלחנדרו טבילו | 1–6, 2–6 | 4–8 |
| 3 | 22 בספטמבר | זוגות | ספרד קרלוס אלקרס / נורווגיה קספר רוד | ארצות הברית בן שלטון / ארצות הברית פרנסס טיאפו | 6–2, 7–6(8–6) | 7–8 |
| 3 | 22 בספטמבר | יחידים | + דנייל מדבדב | ארצות הברית בן שלטון | 7–6(8–6), 5–7, [7–10] | 7–11 |
| 3 | 22 בספטמבר | יחידים | גרמניה אלכסנדר זברב | ארצות הברית פרנסס טיאפו | 6–7(5–7), 7–5, [10–5] | 10–11 |
| 3 | 22 בספטמבר | יחידים | ספרד קרלוס אלקרס | ארצות הברית טיילור פריץ | 6–2, 7–5 | 13–11 |
הערות שוליים

↑  Yannick Noah to succeed Bjorn Borg as the captain of Team Europe in the Laver Cup, Associated Press, ‏29 במאי 2024
↑  שיטת המשחקים, באתר גביע לייבר
↑  ספורטאים מ-רוסיה רוסיה ו-בלארוס בלארוס התחרו ללא דגל
↑  דירוג מוגן
גולן דרעי

גולן דרעי (נולד ב-22 ביולי 1975) הוא כדורגלן עבר ישראלי ששיחק בעמדת המגן הימני.
קריירה

דרעי התחיל את הקריירה שלו במחלקת הנוער של מכבי חיפה. ב-9 באפריל 1994 ערך את הופעת הבכורה שלו בקבוצה הבוגרת בניצחון 0-1 נגד צפרירים חולון. כמה חודשים לאחר מכן הושאל לשנתיים למכבי עכו מליגה א' עמה עלה לליגה הארצית בעונתו הראשונה.
בקיץ 1996 הושאל להפועל בית שאן. ב-19 באוקטובר 1996 הבקיע את שער הבכורה שלו בקבוצה בניצחון 0-2 נגד הפועל תל אביב. בקיץ 1997 חזר לחיפה. ב-25 באוקטובר הבקיע את שער הבכורה שלו בקבוצה בתיקו 1-1 נגד הפועל בית שאן. זכה עם המועדון באותה עונה בגביע המדינה.
בקיץ 1998 הושאל להפועל ראשון לציון. ב-22 במאי 1999 בישל שני שערים בניצחון 2-3 נגד הפועל פתח תקווה. עונה לאחר מכן הושאל לבית"ר ירושלים במדיה בישל 8 שערים בליגה. בקיץ 2000 חזר לחיפה, אך כעבור זמן קצר הושאל להפועל פתח תקווה וכעבור שנה להפועל באר שבע.
בהמשך הקריירה שיחק במכבי הרצליה, עירוני קריית שמונה, איחוד בני מג'ד אל כרום, מכבי עירוני קריית אתא, הפועל בני ג'דיידה, הפועל אום אל-פחם, מכבי צור שלום ועירוני נשר.
תארים

אליפות המדינה: 1993/1994
גביע המדינה: 1997/1998
ליגה א' צפון: 1994/1995
גולן חרמון

גולן חרמון (נולד ב-26 בספטמבר 1977) הוא כדורגלן עבר ישראלי ששיחק בעמדת הבלם וכיום עוזר מאמן הפועל ירושלים.
קריירה

גולן חרמון החל את הקריירה שלו במחלקת הנוער של קבוצת בית"ר ירושלים, ובעונת 1996/1997 החל לשחק בקבוצה הבוגרת. לאחר שנה עבר לשחק במדי הפועל ירושלים, שם שיחק בין העונות 1997/1998 ו-2001/2002. לאחר מכן חזר לקבוצת האם שלו, בית"ר ירושלים, שם שיחק בעונות 2002/2003 ו-2003/2004.
בעונת 2004/2005 עבר למכבי נתניה, שם שיחק עד סוף עונת 2008/2009, אז חתם בעולה החדשה לליגת העל, הפועל רמת גן. בסוף אותה עונה רמת גן סיימו המקום ה-14 בליגת העל. במשחקי המבחנים מול הפועל כפר סבא כבש חרמון שער שסייע לקבוצה להישאר בליגת העל.
בשנת 2010 עבר להפועל חיפה, שם שיחק שנתיים. ב-18 ביוני 2012 חתם על חוזה לעונה אחת במכבי אום אל-פחם מהליגה הלאומית, ובפברואר 2013, לאחר חצי עונה במועדון, עבר לקבוצת מכבי יבנה, במדיה שיחק עונה וחצי.
לקראת עונת 2014/2015 חתם בקבוצת הפועל קטמון ירושלים מליגה א' עמה העפיל לליגה הלאומית כבר בעונתו הראשונה במועדון. ב-18 במאי 2016 הודיע על פרישה ממשחק פעיל.
מאז פרישתו משמש כעוזר מאמן בקבוצה בה הוא פרש, הפועל ירושלים.
חיים אישיים

נשוי ואב לארבעה. מתגורר בגבע בנימין.
ג'ושוע קלייטון

ג'ושוע קלייטון (באנגלית: Joshua Clayton;‏ 20 ביולי 1744 –  11 באוגוסט 1798) היה רופא ופוליטיקאי אמריקאי מדלאוור, איש המפלגה הפדרליסטית, שכיהן כנשיא דלאוור העשירי (תפקיד ששמו שונה במהלך תקופת כהונתו למושל דלאוור) בשנים 1789–1796. טרם כהונתו כמושל, לחם קלייטון כקצין בשורות הצבא הקונטיננטלי במהלך מלחמת העצמאות של ארצות הברית, וכיהן כחבר האספה הכללית של דלאוור, ובשבעת חודשי חייו האחרונים כיהן כסנאטור מטעם מדינתו.
ראשית חייו

ג'ושוע קלייטון נולד בעיירה ויומינג שבמושבת דלאוור, כבנם של ג'ון קלייטון ואלינור אדינפילד. ג'ון קלייטון היה טוחן ונכדו של ג'ושוע קלייטון, קווייקר שהיגר לאמריקה בסוף המאה ה-17 מלינקולנשייר שבאנגליה.
ג'ושוע קלייטון הצעיר למד בבית הספר לרפואה של אוניברסיטת פנסילבניה בפילדלפיה בשנים 1757–1762 ולאחר מכן עסק במקצוע במידלטאון שבדלאוור. הוא היה ידיד קרוב של ריצ'רד באסט, וב-1765 נשא לאישה את בתו המאומצת של באסט, רייצ'ל מקלירי.
קלייטון רכש חלק מאחוזת בוהמיה שבבעלותו של באסט, וב-1773 בנה שם האת ביתו, לוקסט גרוב. לקלייטון ולרעייתו נולדו ילדים ששלושה מתוכם הגיעו לבגרות.
במלחמת העצמאות של ארצות הברית שירת קלייטון במיליציה של אחוזת בוהמיה, שם הוא הוצב כקצין בדרגת מייג'ור. הוא גם היה עוזר ורופא צבאי תחת פיקודו של הגנרל ג'ורג' וושינגטון בקרב ברנדיויין (אנ') ובואלי פורג' (אנ').
מחוקק ומושל בדלאוור

לאחר שירותו הצבאי, כיהן קלייטון כחבר האספה הכללית של דלאוור בשנים, 1778–1779 ושוב בשנים 1780–1784, בשנים 1785–1786 ובשנים 1787–1788. ב-30 במאי 1789 הוא נבחר כנשיא דלאוור וכיהן בתפקיד עד 15 בינואר 1793. על פי חוקת דלאוור החדשה של 1792 שונה שם התפקיד למושל דלאוור, וקלייטון היה הראשון שנבחר לתפקיד בבחירות כלליות והמשיך בכהונתו עד 19 בינואר 1796.
חוקת המדינה החדשה הייתה השינוי הפוליטי המרכזי של אותם שנים. עם כינון חוקת ארצות הברית, היו נחוצים עדכונים בחוקת המדינה הראשונית של 1776. תחת הובלתו הראשונית של ג'ון דיקינסון, יצרו נציגי ועידת החוקה תפקיד של מושל של ממש, שנבחר בבחירות כלליות, ושיותר לא חלק את סמכויותיו הביצועיות עם מועצת המדינה. השינוי המרכזי הנוסף היה הרחבת זכות הבחירה על ידי ביטול הדרישה לבעלות על רכוש כתנאי לקבלתה.
סנאטור

שנתיים לאחר תום כהונתו כמושל, נבחר קלייטון על ידי האספה הכללית של דלאוור לאייש מושב בסנאט של ארצות הברית שהתפנה עקב התפטרותו של ג'ון מ. וינינג. הוא החל את כהונתו בסנאט ב-19 בינואר 1798 וכיהן בו עד למותו ב-11 באוגוסט אותה שנה.
מותו

ג'ושוע קלייטון נפטר במאונט פלזנט שבמחוז ניו קאסל שבדלאוור ב-11 באוגוסט 1798 כתוצאה מהידבקות בקדחת צהובה בעת ששהה בפילדלפיה. הוא נטמן בתחילה בבית הקברות לוקסט גרוב בניו קאסל. בהמשך הועברה קבורתו לבית הקברות של כנסיית בת'אל בצ'ספיק סיטי, מרילנד, ושוב למיקום אחר באותו בית קברות כאשר ב-1965 הורחבה תעלת צ'ספיק ודלאוור הסמוכה.
בנו של קלייטון, היה סנאטור וחבר בית הנבחרים של ארצות הברית וכיהן כתובע הכללי של דלאוור וכנשיא בית המשפט העליון שלה. אחיינו ג'ון קלייטון, היה גם הוא סנאטור ומזכיר המדינה של ארצות הברית.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 211.
ג'ורג' וושינגטון (CVN-73)

| --- | --- |
סמל נושאת המטוסים "ג'ורג' וושינגטון (CVN-73)"
USS George Washington (CVN-73)
USS George Washington (CVN-73)
 תיאור כללי
 מוטו:  Spirit of Freedom
 סוג אונייה:  נושאת מטוסים
 צי:  ארצות הברית
 דגל הצי:  
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10. "ג'ורג' וושינגטון (CVN-73)" מספר 6 בסדרה
 ציוני דרך עיקריים
 מספנה:  "Newport News Shipbuilding" (אנ') ניופורט ניוז, וירג'יניה
 הוזמנה:  27 בדצמבר 1982
 תחילת הבנייה:  25 באוגוסט 1986
 הושקה:  21 ביולי 1990
 תקופת הפעילות:  4 ביולי 1992 – הווה (32 שנים)
 מידות
 הֶדְחֶק:  99,000 טון
 אורך:  332.8 מטר  317.0 מטר (קו המים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה: 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  3,532 מלחים וצוות ים  2,480 צוות אוויר
 טווח שיוט:  20-25 שנה
 הנעה:   2 כורים גרעינים מסוג "A4W reactor" (אנ') מתוצרת "Westinghouse Electric Company" (אנ')  4 טורבינות קיטור; 260,000 כ"ס  4 צירים המסובבים 4 מדחפים (4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר ("RIM-116 Rolling Airframe Missile" (אנ'))  2 מערכות משגרים "RIM-7 Sea Sparrow" (אנ') מסוג: Mk 57 Mod3  3 מערכות פלנקס
 אמצעי גילוי ול"א:  "AN/SPS-48" (אנ') עבור "3-D air search radar"  "AN/SPS-49" (אנ') עבור "2-D air search radar"  "AN/SPQ-9" (אנ') עבור target acquisition radar  "AN/SPN-46" (אנ') עבור air traffic control radars  "AN/SPN-43C" עבור air traffic control radar  "AN/SPN-41" עבור landing aid radars  "4 × Mk 91 NSSM guidance systems"  "4 × Mk 95 radars" לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מטוסים:  90 מטוסים ומסוקים
ג'ורג' וושינגטון (CVN-73) (באנגלית: USS George Washington (CVN-73)) היא נושאת מטוסים מסדרת נימיץ המשרתת בצי ארצות הברית. היא מונעת באנרגיה גרעינית על ידי שני כורים גרעיניים.
היא קרויה על שם הנשיא הראשון של ארצות הברית ג'ורג' וושינגטון, שכיהן בתפקיד בין השנים 1789–1797, והיא השישית בסדרת נימיץ.
"ג'ורג' וושינגטון (CVN-73)" הושקה ב-21 ביולי 1990 על ידי ברברה בוש בזמן היותה הגברת הראשונה של ארצות הברית.
"ג'ורג' וושינגטון (CVN-73)"

משנת 1993 "ג'ורג' וושינגטון (CVN-73)" היא ספינת הדגל של "Carrier Strike Group 10" (אנ').
בשנות התשעים של המאה העשרים השתתפה "ג'ורג' וושינגטון (CVN-73)" בכוח האכיפה של נאט"ו, במבצע "Operation Deny Flight" (אנ'), במבצע "Operation Southern Watch" (אנ') ובמבצע "First Battle of Fallujah" (אנ').
בהמשך השתתפה במבצע "Operation Enduring Freedom" (אנ') ובמלחמת עיראק.
ב-4 באוגוסט 2017 נכנסה נושאת המטוסים למספנה "Newport News Shipbuilding" (אנ') בניופורט ניוז שבווירג'יניה, לשיפוץ ממושך שאמור להסתיים באוגוסט 2021.
ב-"ג'ורג' וושינגטון (CVN-73)" משרתים 6,102 אנשי צוות ים ואוויר.
ארבע היחידות המזקקות שעל סיפונה יכולות לייצר 1,500,000 ליטר מים ביום.
מחלקת המזון מגישה 18 אלף ארוחות ביום.
לאנשי הצוות של האונייה מעל 2,500 תאי מגורים, המחייבים 2,520 טון קירור ("Ton of refrigeration" (אנ')) (8.6 MW) של יכולת מיזוג האוויר.
ל-"ג'ורג' וושינגטון (CVN-73)" יש שני כורי הנעה גרעיניים המספקים אנרגיה ל-4 טורבינות קיטור שכל אחת מהן מפעילה מדחף בעל 5 להבים (משקלו של כל מדחף 30,040 ק"ג).
נושאת המטוסים יכולה להפליג יותר מ-3,000,000 מיילים ימיים (5,600,000 ק"מ), לפני הצורך בתדלוק.
"ג'ורג' וושינגטון (CVN-73)" משתמשת בשני עוגנים מארק II, שמשקלם 30 טון.
כינוי נושאת המטוסים: "GW"
תמונות

"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
"ג'ורג' וושינגטון (CVN-73)"
ראו גם

אנרגיה גרעינית
הערות שוליים

↑  "ג'ורג' וושינגטון (CVN-73)" - מפרט טכני navy.togetherweserved.com/usn/servlet/tws.webapp
↑  "ג'ורג' וושינגטון (CVN-73)" - היסטוריה uscarriers.net/cvn73history
↑  "ג'ורג' וושינגטון (CVN-73)" web.archive.org/web/20061025231742
↑  "ג'ורג' וושינגטון (CVN-73)" militaryfactory.com/ships/detail.asp
↑  "ג'ורג' וושינגטון (CVN-73)" historycentral.com/navy/CvN74GW
↑  המיל הימי הבינלאומי מוגדר כשווה ערך ל-1,852 מטרים
| --- | --- |
בקרת זהויות :  NLI: 987007332967005171  LCCN: n96028180   WorldCat (עם LCCN): n96-028180
גולן מימון

| --- | --- |

גולן מימון על גיליון במחנה
 מדינה:  ישראל 
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  1986–2016 (כ־30 שנה)
 דרגה:    תת-אלוף
 תפקידים בשירות
 קצין המשטרה הצבאית הראשי  מפקד מחנה רבין  מפקד כלא עופר  מפקד כלא שש  מפקד כלא מגידו
 פעולות ומבצעים
   מבצע צוק איתן
 
גולן מימון הוא תת-אלוף במילואים. בתפקידו האחרון שירת כקצין המשטרה הצבאית הראשי (הקַמצָ"ר).
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מימון התגייס לצה"ל בינואר 1986. שירת כמפקד כיתה ומפקד פלוגה בבה"ד 13 ולאחר מכן כסגן מפקד הבה"ד. בין השנים 2000 עד 2001 פיקד על כלא מגידו, בשנת 2002, עם סיום לימודי תואר שני באוניברסיטת חיפה, קיבל את הפיקוד על כלא שש. בשנת 2004 עבר לפקד על כלא עופר. בין השנים 2006–2007 למד במכללה לביטחון לאומי. בשנת 2007 קיבל את הפיקוד על מחנה הקריה, ובשנת 2010 מונה לתפקיד סגן קמצ"ר. בספטמבר 2013 מונה לקצין המשטרה הצבאית הראשי. בתפקיד זה שירת עד ספטמבר 2016.
לאחר שירותו הצבאי הקים את חברת Gmaimon העוסקת בהזדמנויות עסקיות ואסטרטגיה.
מימון הוא תושב זכרון יעקב.
הערות שוליים

↑  גולן מימון - מייסד ובעלים
ג'ורג' וורנדר

| --- | --- |

 לידה:  31 ביולי 1860 אדינבורו, סקוטלנד, הממלכה המאוחדת הממלכה המאוחדת 
 פטירה:  8 בינואר 1917 (בגיל 56) לונדון, אנגליה, הממלכה המאוחדת הממלכה המאוחדת 
 מקום קבורה:  Church of the Annunciation 
 מדינה:  הממלכה המאוחדת 
 בן או בת זוג:  Lady Ethel Ashley-Cooper (6 בפברואר 1894–?) 
 צאצאים:  Victor Warrender, 1st Baron Bruntisfield, הרולד וורנדר, Violet Warrender 
 השתייכות:  הצי המלכותי הבריטי הצי המלכותי הבריטי
 תקופת הפעילות:  1873–1916 (כ־43 שנים)
 דרגה:   תת אדמירל
 פעולות ומבצעים
 מלחמת העולם הראשונה  מלחמת הזולו  הפשיטה על סקרבורו, הרטליפול וויטבי  מרד הבוקסרים 
 עיטורים
 אביר מפקד במסדר האמבט  אביר מפקד  במסדר הוויקטוריאני המלכותי 
 
תת אדמירל סר ג'ורג' ג'ון סקוט וורנדר, הברון השביעי, KCB‏, KCVO (באנגלית: Sir George John Scott Warrender, 7th Baronet;‏ 31 ביולי 1860 – 8 בינואר 1917) היה קצין בצי המלכותי במהלך מלחמת העולם הראשונה.
ביוגרפיה > קריירה מוקדמת

וורנדר היה בנם של סר ג'ורג' וורנדר, הברונט השישי (1825–1901) והלן פורבס-הום-קמפבל, ונולד בבית ברונטספילד, אדינבורו, אחד משישה ילדים. וורנדר הצטרף לצי כצוער ב-1873 בדארטמות'. הוא הוסמך כמתורגמן צרפתי בשנת 1878. הוא שירת במלחמת הזולו בשנת 1879 כמנהל הספינה על הקורבטה אה"מ בואדיקאה. כחבר בחטיבה הימית הוא היה חלק מהכוח שנשלח להקל על אשואו והיה נוכח בקרב ג'ינגנדלובו, כך שקיבל את המדליה של דרום אפריקה. ב-1880 הועלה לדרגת סגן, שהתמחה בירי.
הוא היה קצין מטה באה"מ אקסלנט בין השנים 1884 ו-1885, והקצין השני בסיירת אמפיון מ-11 בדצמבר 1888 ושירת בתחנת הפסיפיק, והועלה לדרגת קומנדר ב-1893. הוא פיקד על היאכטה המלכותית יה"מ ויקטוריה ואלברט בין 1896 ל-1899.
הוא הועלה לדרגת קפטן ב-13 במאי 1899. הוא לחם במרד הבוקסרים בשנת 1900 כקפטן הדגל של אדמירל משנה סר ג'יימס אנדרו תומאס ברוס ומפקד אה"מ בארפלאור (1899–1902). הוכרז בטקס ההכתרה של שנת 1902 כי ימונה לעמית במסדר האמבט (CB) מיום 26 ביוני 1902, והוא קיבל את העיטור בפועל לאחר שובו הביתה, מהמלך אדוארד השביעי בארמון בקינגהאם ב-24 באוקטובר 1902.
הוא היה קפטן אה"מ לנקסטר בים התיכון בין 1904 ל-1905, ולאחר מכן פיקד על אה"מ קרנבון, אף היא בים התיכון מ-1905. מ-1907 עד 1908 הוא היה שליש למלך אדוארד השביעי וב-2 ביולי 1908 הועלה לדרגת אדמירל משנה. הוא שימש כמפקד העליון של תחנת הודו המזרחית בין השנים 1907 עד 1909. הוא הפך למפקד שייטת הסיירות השנייה ב-1910, שירת ככזה עד 1912, וזכה בעיטור KCVO ב-1911. הוא הפך למפקד שייטת אוניות המערכה השנייה, עם ספינת הדגל החדשה של הדרדנוט אה"מ קינג ג'ורג' החמישי, בשנת 1912, והחזיק בפיקוד עד דצמבר 1915. הוא קיבל את עיטור KCB ב-1913, והועלה לדרגת תת אדמירל ב-4 ביוני 1913.
ביוגרפיה > מלחמת העולם הראשונה

זמן קצר לאחר הביקור בקיל פיקד וורנדר באופן זמני על הצי הגדול והורה לו לעבור לסקפה פלו לאחר תרגילים שנתיים, כאשר הכרזת מלחמה נחשבה קרובה.
וורנדר נחשב לאדמירל טוב בתקופת שלום, אך המוניטין שלו נפגע ככל שהמלחמה התקדמה. השייטת שלו נחשבה לאחת המאומנות ביותר בתותחנות בצי. הוא תואר על ידי קומודור ויליאם גודאינף כקר רוח ששום נסיבות לא יכלו להוציאו משלוות רוחו, אם כי אחרים ייחסו את התכונה הזו פשוט לחוסר יוזמה.
אחת מאוניות המערכה בפיקודו, אה"מ אאודשיוס, טבעה לאחר שפגעה במוקש כשהייתה בים לאימון ירי באוקטובר 1914. הוא פיקד על שייטת בריטית של שש אוניות מערכה, ארבע סיירות מערכה, סיירות ומשחתות שניסו ליירט את אדמירל היפר בעקבות הפשיטה של היפר על סקרבורו. היפר נמלט, כמה מספינותיו חמקו על פני וורנדר למרות שזוהו ונכנסו לטווח המקסימלי שלו. לורד הים הראשון פישר רצה להחליף את וורנדר בגלל ביצועיו הגרועים, אבל וורנדר היה חבר של אדמירל ג'ון ג'ליקו שפיקד על הצי הגדול, שהחזיק אותו בתפקידו בגלל ניסיון העבר שלו בטיפול בציים גדולים. וורנדר גם סבל מחרשות גוברת והוחלף בדצמבר 1915. הוא הפך למפקד העליון, פלימות' במרץ 1916, אך ביקש פרישה בדצמבר 1916 בגלל מצב בריאותי ירוד יותר ויותר. הוא מת בינואר 1917, נשרף בגולדרס גרין ב-12 בינואר ואפרו הונח בכנסיית הבשורה ברחוב בריאנסטון, לונדון.
משפחתו

אחת מאחיותיו, אליס וורנדר, ייסדה את פרס הות'ורנדן. הוא התחתן עם ליידי אתל מוד אשלי קופר, בתו של אנתוני אשלי-קופר, הרוזן השמיני משפטסברי, ב-6 בפברואר 1894 בכנסיית סנט פול, נייטסברידג', לונדון. היו לו שלושה ילדים, סר ויקטור אלכסנדר ג'ורג' אנתוני וורנדר הברונט השמיני, ברון ברונטספילד הראשון (1942), הרולד ג'ון וורנדר וויולט הלן מארי וורנדר.
ברטראן טראורה

ברטראן איזידור טראורה (בצרפתית: Bertrand Isidore Traoré; נולד ב-6 בספטמבר 1995 בבובו-דיאולסו שבבורקינה פאסו) הוא כדורגלן בורקינאי המשחק בעמדת הכנף בויאריאל ובנבחרת בורקינה פאסו.
חיים אישיים

טראורה נולד בבובו-דיאולסו שבבורקינה פאסו. אחיו של טראורה הוא אלן טראורה, שחקנה של אל-מרח'ייה, ובן דודו הוא הכדורגלן לאסינה טראורה, שחקנה של שחטאר דונצק.
קריירת מועדונים > תחילת הקריירה

טראורה החל לשחק במחלקת הנוער של אוסר. בחודש אוגוסט 2010 הצטרף טראורה לאקדמית הנוער של צ'לסי, כשהוא מסרב להצעה ממנצ'סטר יונייטד. עם זאת, בחודש ינואר 2011 טראורה עדיין היה צריך לחתום במועדון, ובחודש ינואר 2012 אושר כי טראורה מעולם לא היה שחקנה של צ'לסי, על-אף ששיחק פעם אחת במדי הקבוצה הצעירה במשחק ידידות במסגרת תקופת ניסיון בת 6 שבועות. ב-31 באוקטובר 2013 חתם טראורה בצ'לסי באופן רשמי ל-4 שנים וחצי, וב-1 בינואר 2014 הושלם מעברו למועדון, זאת על-אף שלא קיבל אישור עבודה.
קריירת מועדונים > ההשאלה לוויטסה ארנהם

ב-2 בינואר 2014 הושאל טראורה לוויטסה ארנהם מליגת העל ההולנדית למשך חצי עונה. ב-26 בינואר 2014 הוא ערך את הופעת הבכורה שלו במועדון, כשנכנס כמחליף בדקה ה-67 בתיקו 1-1 נגד ניימכן במסגרת המחזור ה-20 בליגה. ב-29 במרץ 2014 הוא הבקיע את שער הבכורה שלו במועדון, לאחר שנכנס כמחליף במחצית והבקיע בדקה ה-67 בתיקו 2-2 נגד הירנביין במסגרת המחזור ה-30 בליגה. ב-7 ביולי 2014 אושר כי השאלתו של טראורה לוויטסה ארנהם תוארך בעונה נוספת. בסך הכל ערך טראורה 48 הופעות בהן הבקיע 17 שערים במשך עונה וחצי בהן הושאל לוויטסה ארנהם.
קריירת מועדונים > החזרה לצ'לסי

ב-22 ביוני 2015 קיבל טראורה אישור עבודה באנגליה. ב-16 בספטמבר 2015 ערך טראורה את הופעת הבכורה שלו בצ'לסי ובליגת האלופות, כשנכנס כמחליף בדקה ה-77 בניצחון 0–4 על מכבי תל אביב במסגרת המחזור הראשון בשלב הבתים. ב-5 בדצמבר 2015 ערך את הופעת הבכורה שלו בפרמייר ליג, כשנכנס כמחליף בדקה ה-83 בהפסד 0–1 לבורנמות' במסגרת המחזור ה-15.
קריירת מועדונים > ההשאלה לאייאקס

ב-12 באוגוסט 2016 הושאל טראורה לאייאקס מליגת העל ההולנדית. ב-13 באוגוסט ערך את הופעתו הבכורה בקבוצה בתיקו 2-2 נגד רודה. ב-15 בספטמבר הבקיע את שערו הראשון בקבוצה בניצחון 1–2 על פנאתינאיקוס בליגה האירופית. טראורה העפיל עם הקבוצה לגמר הליגה האירופית, ובסך הכל הבקיע 13 שערים ב-35 הופעות בעונתו היחידה בקבוצה.
קריירת מועדונים > ליון

ב-26 ביוני 2017 חתם טראורה באולימפיק ליון הצרפתית ששילמה עבורו 10 מיליון אירו. בקדנציה של שלוש שנים במדי ליון, כבש טראורה 33 שערים ובישל 17 נוספים ב־126 הופעות.